75. korda peetud ja World Touri arvestusse kuuluva Poola velotuuri võitis kohalik rattur Michal Kwiatkowski (Sky), kes edestas 15 sekundiga britt Simon Yatesi (Mitchelton-Scott) ja 20 sekundiga prantslast Thibaut Pinot'd (Groupama-FDJ).

Kwiatkowski tõusis velotuuri liidriks neljanda etapi järel, mille ta võitis. Lisaks lõpetas poolakas esimesena ka viiendal etapil.

Tänasel seitsmendal etapil oli parim Yates, kes edestas 12 sekundiga Pinot'd ja itaallast Davide Formolot (BORA - Hansgrohe).

Täna kuuendana lõpetanud Kwiatkowski jaoks oli tegemist esimese korraga kodune velotuur võita. Kuus aastat tagasi lõpetas ta teisena.

Kwiatkowski võitis Poolas ka punktiarvestuse, mägede arvestuses oli parim austerlane Patrick Konrad (BORA - Hansgrohe) ja võistkondlikult Astana.